Пипери
0001    Е се силан Хасан Хоте фали 
0002    на дифану сина везирова, 
0003    пред пашама и пред беговима, 
0004    пред агама и пред ћехајама, 
0005    пред хоџама и пред кадијама: 
0006    кад се Туре на трагове врати 
0007    е ће скупит силовиту војску, 
0008    оће звати Скадране јунаке 
0009    и купиће Хоте и Клименте, 
0010    још ће скупит љуте Малисоре 
0011    и дигнуће гредом Подгорицу, 
0012    удариће на крадње Пипере, 
0013    заробиће мало и велико 
0014    и доста се накидати главах, 
0015    ма не вели Туре ако бог да. 
0016    Што се Туре пред Турцима фали 
0017    он на силу војску покупио, 
0018    доведе је Подгорици варош, 
0019    ту на троје разредио војску: 
0020    једна оде к врху Везешњику, 
0021    на студену воду Грабовицу, 
0022    пред њој бјеше Стано од Пиперах, 
0023    да он чека ђецу Ђурковића; 
0024    друга оде на врх Стрганицах, 
0025    пред њом бјеше Дековић Мурате 
0026    од лијепе Подгорице варош; 
0027    трећа војска на Рогаме пође, 
0028    пред њом бјеше силан Хасан-аго, 
0029    око њега сва сила остала. 
0030    Но мало се Турци преварише, 
0031    е су ноћи три сахата била 
0032    кад удрише на село Рогаме. 
0033    Затвори се тридесет јунаках 
0034    у бијелу Ненадића кулу, 
0035    бију боја из бијеле куле 
0036    док се добро објутрило било, 
0037    но их клети опасаше Труци, 
0038    набачише жито и сијено 
0039    те бијелу запалише кулу, 
0040    цмиле љуто из огња живога, 
0041    но говори Ненадићу Ђуро: 
0042    "Ах фалимо бога јединога, 
0043    да камо ни пиперске делије? 
0044    Али им је војска ударила, 
0045    али их је муња опалила?" 
0046    Ма у ријеч коју бесиђаше, 
0047    подиже се једна поточ мала 
0048    од Завале и од Петровићах, 
0049    има пуна стотина јунаках, 
0050    док дођоше на брег од Рогамах 
0051    пред њима је Лека Маљатовић 
0052    па из грла танка кликоваше: 
0053    "Јес’ л’ у живот, Ђуро побратиме!?" 
0054    У то доба удри с Пиперима 
0055    и од куле одагнаше Турке, 
0056    а бијелу отворише кулу 
0057    но у живот тридест Рогамјанах. 
0058    Побише се огњем из пушаках 
0059    Док и друга поточ пропанула 
0060    од Црнацах и села Стијене, 
0061    пред њима је Пејов Радоване, 
0062    Пиперима тако говораше: 
0063    "Да су ово већ прави Пипери, 
0064    данас би се накидали главах, 
0065    наузели турскијех пушаках!" 
0066    Тек слећеше пољу Стрганици, 
0067    сломише их до воде Мораче, 
0068    млого јада од Тураках било, 
0069    пак се тада боја раздвојило, 
0070    те из војске Туре дозиваше: 
0071    "Јес’ л’ у војску, Пилетић Илија?!" 
0072    Кажи право, та не погинуо, 
0073    колико ти погибе јунаках?" 
0074    Одзива се Пилетић Илија: 
0075    "Хоћу право, та не погибао! 
0076    Погинуше два добри јунака, 
0077    од Рогамах Ненадићу Ђуро, 
0078    од Завале Маљатовић Лека, 
0079    обојици куће с’ ископаше. 
0080    Још изгорје двоје ђеце лудо, 
0081    но тако ти, Дековић Мурате, 
0082    колик’ теби погибе јунаках, 
0083    кажи право, та не погинуо!" 
0084    Но му Туре тако бесиђаше: 
0085    "Јес’ на мртво шесет и два друга, 
0086    рањенијех ни броја се не зна, 
0087    ето право, тако био здраво!" 

Српске епске народне песме